มีอาการปวดท้องน้อยตั้งแต่วันที่ 3 กุมภาปวดเป็นบางช่วงไม่มาก เพิ่งมาสังเกตุร่างกายตัวเอง2-3วันที่แล้วว่าท้องน้อยมันเป่งๆตึงๆประจำเดือนของเดือนมกรายังไม่มาด้วยค่ะ แต่ตรวจการตั้งครรภ์3รอบ (4 กุมภา / 6 กุมภา / 9 กุมภา)แล้วขึ้นขีดเดียว ซื้อยาสตรีมากินเมื่อวานถึงวันนี้ มีโอกาสเป็นอะไรได้บ้างคะ
 การที่ ตรวจการตั้งครรภ์แล้วขึ้นขีดเดียวแสดงว่าไม่ท้องแน่ๆ ครับ คงตัดประเด็นสาเหตุเรื่องนี้ที่ทำให้เกิดปวดท้องน้อยออกไปได้ ส่วนสาเหตุอื่นๆที่มีโอกาสเป็นได้แก่-โรคที่ไม่เกี่ยวข้องกับอวัยวะเพศสตรี เช่น กระเพาะปัสสาวะอักเสบ ลำไส้อักเสบ ไส้เลื่อน ไส้ติ่ง นิ่วในกระเพาะปัสสาวะ ท้องอืดท้องเฟ้อ มีลมในลำไส้-ปวดเกร็งของมดลูกหดรัดตัวขณะมี ปจด-การตกไข่ก่อนมี ปจด-ถุงน้ำในรังไข่หลายใบ-การแท้งบุตร-เนื้องอกของมดลูก รวมถึงมะเร็ง มดลูกและมะเร็งปากมดลูก-การอักเสบติดเชื้อ ตกขาวในอุ้งเชิงกรานส่วนการที่ ปจด ไม่มา อาจมีสาเหตุได้หลายอย่างเช่น ความเครียด วิตกกังวล ระดับฮอร์โมนไม่สมดุลย์ กินยาคุมฉุกเฉินหรือ เคยฉีดยาคุมกำเนิด เป็นต้น ถ้าไม่ท้องแล้วคงไม่ต้องกังวลมากครับ ถ้า ปจด ไม่มา นานเกิน 3 เดือน ควรไปพบแพทย์เพื่อหาสาเหตุที่ผิดปกติครับ